Ön itt áll: Pályázóknak Pályázatok Pályázati archívum Posztdoktori kiválósági program (PD_17)
Felhívás posztdoktori kiválósági program pályázathoz (PD_17)
Meghirdetés dátuma: 2017. január 23.
Elektronikus benyújtás határideje: 2017. február 27.
Postára adás határideje: 2017.03.09
Felsőoktatási intézmény, MTA intézmény, Egyéb költségvetési kutatóhely, Vállalkozói kutatóhely, Nonprofit kutatóhely
5.136 MFt/év
A Nemzeti Kutatási, Fejlesztési és Innovációs Alapból finanszírozott posztdoktori felhívás (PD_17) a már tudományos fokozattal rendelkező negyven év alatti kutatók támogatásával, kiszámítható hazai posztdoktori rendszer kialakításával járul hozzá a tudományos kiválósági műhelyek erősödéséhez Magyarországon.
2017.01.31: Módosultak a PD_17 felhívás egyes részletszabályai
A megújult posztdoktori pályázati felhívás a kiszámítható kutatói életpályát biztosító rendszer kialakításának kiinduló alapja. A kutatói karrier kezdeti szakaszában járó, de már doktori fokozattal rendelkező szakemberek alkothatják azt a tudományos közösséget, amelytől a későbbiekben új módszerek, eljárások kidolgozása, valamint a kiválósági műhelyek dinamikus megújulása-megerősítése, iskolateremtő kutatási programok létrehozása, és az új kutatói generációk képzése is várható.
A pályázatok benyújtása elektronikus úton, az NKFI Hivatal Elektronikus Pályázatkezelő Rendszerén keresztül lehetséges, legkésőbb 2017. február 27-ig. Benyújtottnak az a pályázat tekinthető, amelyet e határidőig a kutató elektronikusan véglegesített és a befogadó intézmény jóváhagyott, valamint a pályázat postai úton is beküldendő dokumentumai legkésőbb 2017. március 9-i postabélyegzővel feladva nyomtatott formában is beérkeztek az NKFI Hivatal pályázati ügyfélszolgálatának levelezési címére. A pályázatok személyes benyújtására nincs lehetőség.
A pályázatokat – tudományterülettől függetlenül – angol nyelven kell benyújtani. Egyes pályázattípusoknál az angol nyelven történő beadás alól mentesülhet az a pályázat, melynek magyar nyelvű beadását az NKFI Hivatal – az erre vonatkozóan 2017. február 13-ig elektronikus úton benyújtott kérelem alapján – előzetesen engedélyezte, arra hivatkozva, hogy a kutatási programot a pályázó indoklása szerint kizárólag hazai szakértők tudják megfelelően értékelni.
kettős könyvvitelt vezető gazdasági társaság, amely 2 lezárt üzleti évvel rendelkezik, és nem tartozik az EVA hatálya alá (támogatás kizárólag nem gazdasági tevékenységhez igényelhet)
A támogatás csak olyan posztdoktornak ítélhető oda, akinek a doktori (PhD/DLA) oklevelén a keltezés 2010. január 1. utáni. Abban az esetben, ha a posztdoktor a pályázat benyújtásakor még nem rendelkezik doktori oklevéllel, de már az egyetemi doktori tanácsának támogató döntése megtörtént, akkor ezt a tényt kell hivatalos dokumentummal igazolni. Pályázatot kizárólag olyan kutató nyújthat be, aki 2017. március 9-ig nem tölti be a 40. életévét. A korhatár kérelemre emelhető a szülési szabadságon és a főállásban gyermekneveléssel töltött idő hosszával.
Egy pályázó legfeljebb egy pályázatot nyújthat be. A pályázat benyújtásakor és nyertes pályázat esetében a PD_17 támogatási időszakra vonatkoztatva a pályázatot benyújtó posztdoktor vezetője vagy résztvevője is lehet kutatási témapályázatnak (K, NK, NF és NN típus), illetve vezetője is lehet kizárólag kutatási támogatást nyújtó posztdoktori pályázatnak (korábbi OTKA PD1 típus), amennyiben a pályázatok tematikailag átfednek.
A posztdoktori pályázatban felvázolt kutatási- és munkaterv alapján kidolgozott, az NKFI Hivatalhoz benyújtott alapkutatási projekttervben foglalt tevékenységek megvalósítása támogatható.
A posztdoktori pályázat kizárólag a támogatott posztdoktor bérjellegű kifizetésére és annak munkáltatói járulékára ad fedezetet, így a posztdoktorok önálló kutatási támogatást ebben az évben csak a K_17 vagy FK_17 azonosítójú kutatási témapályázatok, illetve az NN_17 azonosítójú, nemzetközi együttműködésben megvalósuló kutatási témapályázatok keretein belül pályázhatnak és nyerhetnek el.
Az NKFI Hivatal a pályázat célkitűzéseinek elérése érdekében az NKFI Alapból a 2017-2019 közötti időszakra a költségvetési törvényben foglaltak szerint, az NKFI Alap programstratégiájára figyelemmel összesen 1,5 milliárd forint keretösszeget biztosít, amelyből a 2017. évi kifizetésekre rendelkezésre álló forrás 0,5 milliárd forint.
Projektenként maximum 36 hónapra maximum 15,408 millió forint támogatás igényelhető. A támogatás maximális intenzitása 100%.
A posztdoktor számára kifizetendő személyi juttatáson (a továbbiakban: munkabér) és a munkaadót terhelő járulékon kívül csak 5% általános költség (rezsi) számolható el. A munkabér mértéke bruttó 330 000 Ft havonta.
A projekt végrehajtására a kezdéstől számítva legfeljebb 36 hónap áll rendelkezésre. A projektnek 2017. szeptember 1. és 2017. december 1. között kell megkezdődnie.
A felfedező kutatásokat ösztönző felhívások főbb jellemzői
6,5 milliárd Ft *
(135-160 db)
3 milliárd Ft *
(75-100 db)
* Az eredeti keretösszeg a beérkezett pályázatok összetétele miatt, a felhívások közötti átcsoportosítással került módosításra.
Pályázati felhívás (PD_17) (pdf, 383 KB)
Pályázati útmutató (PD_17) (pdf, 700 KB)
Pályázati nyilatkozat (PD_17) (docx, 101 KB)
Átláthatósági nyilatkozat kitöltési útmutató (docx, 75 KB)
Nyilatkozat személyi juttatásokról (PD_17) (docx, 23 KB)
Gyakran Ismételt Kérdések (pdf, 136 KB)
Szerződéskötéshez szükséges dokumentumok (PD_17) (pdf, 279 KB)
Támogatási szerződés MINTA (PD_17) (pdf, 316 KB)
Nyilatkozat létesítő okirat 3 éven belüli benyújtásáról (docx, 47 KB)
Nyilatkozat aláírásminta 3 éven belüli benyújtásáról (docx, 47 KB)
6a. melléklet – Tájékoztató szakmai beszámoló elkészítéséhez (FK_17, K_17, KH_17, NN_17, PD_17) (pdf, 237 KB)
6b. melléklet- Pénzügyi szabályzat (PD_17) (pdf, 413 KB)
7. melléklet - Nyilatkozat MINTA szerződéskötéshez (pdf, 254 KB)
Átláthatósági nyilatkozat (docx, 29 KB)
Teljesítési feltételek (PD_17) (pdf, 378 KB)
Tájékoztató teljesítési feltételek és pénzügyi szabályzat tartalmáról MINTA (pdf, 135 KB)
A pályázati felhívás az alábbiak szerint módosult:
B.1.2. A posztdoktorra vonatkozó egyéb feltételek
[…] 2010. január 1-jét megelőzően megszerzett doktori oklevéllel is pályázhat az a kutató, akinek a gyermeke(ei) a doktori oklevél megszerzését követően született(ek). Ebben az esetben az oklevél keltezése nők esetében gyermekenként 24 hónappal vagy – amennyiben az hosszabb – a gyermeknevelési céllal igénybe vett igazolható távollét hosszával, férfiak esetében a gyermeknevelésre igénybe vett igazolható távollét hosszával lehet korábbi. […] Abban az esetben, ha a fenti körülmény bekövetkezése a doktori oklevél megszerzését követően történt, a 2010. január 1-nél korábbi keltezésű oklevél az adott körülmény időtartamának hosszával lehet korábbi. […]
Tovább a pályázati felhívást ismertető oldalra: Felhívás posztdoktori kiválósági program pályázathoz (PD_17)
Adja meg e-mail címét, hogy a Felhívás posztdoktori kiválósági program pályázathoz (PD_17) pályázati felhí­vással kapcsolatos változásokról a leghamarabb értesülhessen.